Branko Lustig

**Branko Lustig** (10. juni 1932 – 14. novembar 2019) bio je jugoslavenski i hrvatski filmski producent, glumac, najpoznatiji po osvajanju nagrada Akademije za najbolji film za *Schindlerovu listu* i *Gladijatora*. Jedina je osoba rođena u Hrvatskoj koja je osvojila dvije nagrade američke Akademije.

## Biografija
Lustig je rođen u Osijeku, u Kraljevini Jugoslaviji u hrvatskoj jevrejskoj porodici. Njegov otac Mirko bio je konobar u osječkom kafiću Central, a njegova majka Vilma bila je domaćica. Lustigovi djedovi i bake, za razliku od njegovih roditelja, bili su religiozni i on je s njima redovno posjećivao lokalnu sinagogu.

Lustig je započeo svoju filmsku karijeru 1955. godine kao pomoćnik režisera u  Jadran filmu, jugoslavenskoj državnoj kompaniji za filmsku produkciju u Zagrebu. 1956. radio je kao voditelj produkcije u drami 
Branka Bauera *Ne okreći se sine*, dobitnik je tri nagrade Zlatna Arena na filmskom festivalu u Puli 1956. godine. Lustig je bio 1971. menadžer lokacije za *Guslač na krovu*. Osamdesetih godina prošlog stoljeća Lustig je radio na miniseriji *Ratni vjetrovi* (1983.) i njezinu nastavku *Rat i sjećanje* (1988). U SAD se preselio 1988. godine.

Lustig je svog prvog Oscara dobio 1993. za produkciju *Schindlerove liste*, filma po romanu Thomasa Keneallyja, koji je zasnovan na istinitoj priči o njemačkom industrijalcu 
Oskaru Schindleru koji je spasio oko 1.100 Jevreja tokom Drugog svjetskog rata. Dobio je svog drugog Oscara za epski film *Gladijator* o borbi za vlast u Rimskom carstvu 2001. godine. Ostali glavni holivudski filmovi na kojima je Lustig radio kao producent ili izvršni producent uključuju *Mirotvorac* (1997), *Hannibal* (2001) i *Pad crnog jastreba* (2001). 2008. godine Lustig je pomogao osnovati nezavisnu produkcijsku kompaniju Six Point Films kako bi proizvela "smislene, misaono provocirajuće filmove".

## Filmografija 
### Producent 
* *Da se ne zaboravi* (2015)
* *Američki gangster* (2007)
* *Dobra godina* (2006)
* *Nebesko kraljevstvo* (2005)
* *Pad crnog jastreba* (2001)
* *Hannibal* (2001)
* *Gladijator* (2000)
* *Mirotvorac* (1997)
* *Schindlerova lista* (1993)
* *Intruders* (1992)
* *Deadlock* (1991)
* *Drug Wars: The Camarena Story* (1990)
* *Rat i sjećanje* (1988)
* *Vjetrovi rata* (1983)
* *Događaj* (1969)
* *Adam i Eva* (1969)

### Glumac 
* *Mirotvorac*, muškarac s pudlicom;
* *Schindlerova lista*, vlasnik noćnog kluba;
* *Memed My Hawk*, britansko-jugoslavenski film iz 1984, kao tjelesni čuvar;
* *Seljačka buna*, jugoslavenska TV-serija iz 1979, u epizodi "Krvnici";
* *Nikola Tesla*, jugoslavenska TV-serija iz 1977, kao viši inspektor u 4. epizodi;
* *Seljačka buna*, jugoslavenski film iz 1975, kao donosioc krune za pogubljenje;
* *Mit Karl May im Orient*, njemački film iz 1963, kao Onbaši;
* *Kozara*, jugoslavenski film iz 1962. u ulozi ranjenog Nijemca;

## Nagrade 
## Vanjski linkovi 
* 

## Reference 
Kategorija:Biografije, Osijek
Kategorija:Rođeni 1932.
Kategorija:Umrli 2019.
Kategorija:Hrvatski filmski producenti
Kategorija:Jugoslavenski filmski producenti
Kategorija:Preživjele žrtve holokausta
Kategorija:Hrvatski glumci
Kategorija:Jugoslavenski glumci
Kategorija:Dobitnici Zlatnog globusa
Kategorija:Dobitnici Oscara